มุมิน ตัวการ์ตูนที่หลายๆคนชื่นชอบและคลั่งไคล้ ในความน่ารักของมัน เลยเป็นมี่มาของคอนเซ็ปท์ร้านนี้ "Sistory Room"

ร้านนี้อยู่ลาดพร้าววังหิน ซอย8ครับ อยู่ติดถนนเลยไม่ต้องเข้าซอย ที่ตอดข้างทางพอมีอยู่บ้าง ไม่ยากเย็น หน้าร้านตกแต่งแนว Zakka อบอุ่นด้วยโทนแสง เฟอร์นิเจอร์ไม้ ผนังสีขาว เพลงเกาหลีญี่ปุ่นน่ารักๆ และของกระจุ๊กกระจิ๊กแสนน่ารักเต็มไปหมด เรียกว่ามองไปมุมไหนของร้านก็ต้องเห็นพระเอกของเรา มุมิน แน่นอน ก็แหงล่ะ ร้านเค้าขายของพวกนี้ด้วย ทั้ง stationary model เสื้อ ตุ๊กตา และบลาๆ เรียกว่าคอนเซปท์ร้านชัดมาก (ตอนแรกผมยืนมองหน้าร้าน งงว่านนี่ขายกาแฟไอติมไรจริงหรอ55) ร้านเล็กมาก นั่งได้ประมาณ14-16คนเท่านั้นเอง

วันนี้สั่งไปสามอย่าง สตรอว์เบอรี่โซดา ชาเย็น และไอศกรีมช็อคโกแลตมาร์ชเมโลว ต่องบอกว่าอร่อยทุกอย่างเลยฮะ ที่เด่นเลยคือตัวไอศกรีมโฮมเมดนี่แหละ เข้มข้น ไม่หวานมาก อร่อยฟินครับ ส่วนเครื่องดื่มก็อร่อย โอเค ไม่ต่างจากทั่วไปเท่าไหร่ฮะ

ร้านนี้น่าจะเหมาะกับสาวๆทีาชื่นชอบมุมิน หรือของน่ารักๆ ด้วยรูปแบบ และบรรยากาศร้าน แต่ถ้าจะนั่งแช่ด้วยเครื่องดื่มขนม ก็ชิลๆครับ